Държавен вестник, бр. 10, 2014 г., стр. 37

БРОЙ  10	
Д Ъ Р Ж А В Е Н  В Е С Т Н И К 	
СТР.  37  
4. стойност на активи, надвишаваща пазар­
ните нива за подобни или аналогични активи; 
5. активи, отнесени към преноса на то­
плинна енергия след топлообменниците и 
утилизаторите на инсталации за комбинирано 
производство на електрическа и топлинна 
енергия на енергийните предприятия, които 
ползват топлинна енергия за собствено по­
требление. 
(6) Разходите за амортизации се изчисляват 
на основата на обоснован от дружеството и 
признат от комисията технически и иконо­
мически полезен живот на активите чрез 
прилагане на линеен метод на амортизация. 
(7) Необходимият оборотен капитал като 
част от РБА отразява резултатите от проучване 
за необходимите средства за поддържане на 
достатъчен размер парични средства за по­
срещане на текущите задължения към достав­
чици. Проучването за необходимия оборотен 
капитал е за период не по-кратък от година.
(8) Дружеството може да изчисли оборот­
ния капитал и на основата на т. нар. „Нетен 
търговски цикъл“ на база дните, за които 
дружеството възвръща изразходваните парич­
ни средства, за осигуряването на услугите. 
Дружеството представя проучването като 
елемент от предложението за цени.
(9) Елементите, формиращи оборотния ка­
питал по ал. 8, са: нетни приходи от продажби 
на топлинна енергия с отложено плащане, 
парични разходи за дейността, вземания от 
клиенти и доставчици (не се включват не­
събираемите вземания), материални запаси 
и задължения към доставчици и клиенти, 
отнасящи се за регулираните дейности в съ­
ответствие с годишните финансови отчети 
на дружеството, като за дружествата с ком­
бинирано производство на електрическа и 
топлинна енергия се отчитат и нетни приходи 
от продажби на електрическа енергия. Нетният 
цикъл на оборотния капитал се определя в 
дни по следната формула:
 , дни,
където:
СВК е признатата средногодишна величина 
на вземанията от клиенти и доставчици, пред­
ставляваща средноаритметичната стойност на 
началното и крайното салдо на вземанията от 
клиенти и доставчици, към началото и към 
края на базовата година, в хил.лв.;
СМЗ – признатата средногодишна величи­
на на материалните запаси, представляваща 
средноаритметичната стойност на началното и 
крайното салдо на материалните запаси, към 
началото и края на базовата година, в хил.лв.;
СЗД – признатата средногодишна величина 
на задълженията към доставчици и клиен­
ти, представляваща средноаритметичната 
стойност на началното и крайното салдо на 
задълженията към доставчици и клиенти, към 
началото и края на базовата година, в хил.лв.;
НППn – нетни приходи от продажби на 
дружеството за базовата година, в хил.лв.
Необходимият оборотен капитал (НОК) за 
дейностите се изчислява по формулата:
, хил.лв.,
където:
ГПР са признатите годишни разходи, на­
малени с разходите за амортизации, в хил.лв.
 (10) В случай че дружеството не представи 
информация и необходимите документи по 
ал. 7, 8 и 9 или комисията приеме, че стой­
ността на оборотния капитал е необоснована, 
то неговата стойност се определя като не 
по-висока стойност от 1/8 от утвърдените 
годишни оперативни парични разходи за 
лицензионната дейност, като не се включват 
разходи за амортизации и разходи за обезценка 
на несъбираеми вземания.
(11) Инвестициите, които ще бъдат извър­
шени през регулаторния период, се представят 
по години, като в тях не се включват инвес­
тиции, чрез които се създават или придобиват 
активи по смисъла на ал. 3.
(12) Енергийните предприятия, регулирани 
чрез методите по чл. 3, ал. 2, т. 2, представят 
за утвърждаване подробно обосновани ин­
вестиции по години, по направления и групи 
обекти в съответствие с приета от комисията 
методика за отчитане на изпълнението на 
целевите показатели за качество на топлин­
ната енергия и качеството на обслужването.
(13) Обосновката на предложените за утвър­
ждаване инвестиции включва постигането на 
конкретни цели по отношение на осъществя­
ването на лицензионната дейност, в т.ч. раз­
витие и подобрение на мрежите, повишаване 
на сигурността на доставките, намаление на 
технологичните разходи и други цели.
(14) Комисията може да включва в регу­
латорната база на активите инвестиции въз 
основа на представен подробен отчет и анализ 
от енергийното предприятие за изпълнението 
им и постигнатите резултати по отношение на 
качеството на топлоснабдяването и обслуж­
ването на клиентите, както и на промените 
на ефективността.
Чл. 10. (1) Комисията определя норма на 
възвръщаемост на капитала за регулаторния 
период, която е равна на прогнозна средно­
претеглена цена на капитала. Среднопрете­
глената цена на капитала е определената от 
комисията целева норма на възвръщаемост 
на привлечения и на собствения капитал на 
енергийното предприятие, претеглена според 
дела на всеки от тези източници на финан­
сиране в определената целева структура на 
капитала.